Jautājumi par iepirkuma “Elektroenerģijas piegāde” (ID Nr. JG 2026/05)  nolikumu un līguma projektu.
Izskatot iepirkuma “Elektroenerģijas piegāde” (ID Nr. JG 2026/05) nolikumu un līguma projektu  radušies sekojoši jautājumi:
 Lūdzam sniegt skaidrojumus par līguma projekta nosacījumiem un nepieciešamības gadījumā tos precizēt.
1. Par neierobežotu elektroenerģijas apjomu
Lūdzam precizēt Līguma projekta 2.4. punktu, kurā noteikts, ka Pasūtītājs par līgumā noteikto cenu var iegādāties neierobežotu elektroenerģijas apjomu. Vienlaikus Līguma 1.2. punkts paredz, ka tehniskajā specifikācijā norādītie apjomi ir tikai prognozētie apjomi un Pasūtītājam nav pienākuma tos iegādāties. 
Lūdzam precizēt, vai Pasūtītājs paredz maksimāli pieļaujamo novirzi % no prognozētā elektroenerģijas apjoma vai maksimālo elektroenerģijas apjomu, kas var tikt iegādāts Līguma ietvaros. Ja šāds ierobežojums nav paredzēts, lūdzam skaidrot, kā Pretendentiem ir iespējams objektīvi novērtēt un iecenot līguma izpildes riskus.
Pretendenta ieskatā neierobežota elektroenerģijas iegādes apjoma iespēja, vienlaikus neparedzot minimālo vai maksimālo apjomu, var radīt situāciju, kurā Tirgus dalībnieki atšķirīgi interpretē un novērtē līguma izpildes riskus, kā rezultātā iesniegtie piedāvājumi var nebūt pilnībā salīdzināmi.
Atbilde:
Pasūtītājs aptuveni 90% no saņemtās elektroenerģijas izmanto Jūrmalas pilsētas apgaismojuma nodrošināšanai. Pakāpeniska pāreja uz LED gaismekļiem, patēriņu samazina, turpretim apgaismojuma ierīkošana līdz  šim neapgaismotajos objektos patēriņu palielina, rezultātā kopējais elektroenerģijas patēriņš būtiski neizmainās. Ik gadu, sagatavojot, elektroenerģijas iepirkuma tehnisko specifikāciju, kā orientējošais patēriņa apjoms nākamajam periodam tiek izmantots reālais patēriņš iepriekšējā gada laikā, dokumentācijas sagatavošanas brīdī. Pēdējo sešu gadu laikā šis apjoms ir bijis diapazonā no 4.000 līdz 4.922 GWh, konkrēti šajā iepirkumā kā orientējošais elektroenerģijas daudzums minēts 4.7 GWh. Pasūtītāja rīcībā nav informācija par apstākļiem, kuros plānotā līguma izpildes laikā reālais elektroenerģijas patēriņš varētu pieaugt vai samazināties vairākas reizes, tādus arī būtu grūti iedomāties. Vienlaikus informējam, ka Pretendents neplāno noteikt precīzu iepērkamās elektroenerģijas apjomu diapazonu.   



2. Par vienpusēju līguma izbeigšanu
Lūdzam precizēt, kādos konkrētos apstākļos Pasūtītājs paredz izmantot Līguma projekta 9.5. punktā noteiktās tiesības vienpusēji izbeigt Līgumu. Vai Pasūtītājs uzskata, ka minētais punkts piešķir tiesības izbeigt Līgumu bez īpaša pamatojuma?
Atbilde:
Jā, minētais līguma noteikums paredz tiesības Pasūtītājam izbeigt līgumu bez pienākuma norādīt iemeslu.
Vienlaikus norādāms, ka Pasūtītājs ir vērtējams kā uzticams sadarbības partneris, kurš ievēro noslēgto līgumu noteikumus. Pat ja līgums no Pasūtītāja puses tiktu izbeigts, pamatojoties uz konkrēto līguma punktu, Pasūtītājs skaidrotu līguma izbeigšanas iemeslus.

3. Par pieredzes prasību
Lūdzam precizēt Nolikuma 5.2.4. punkta prasību. Vai par atbilstošu tiks atzīts elektroenerģijas piegādes līgums, kura ietvaros piegādātais elektroenerģijas apjoms  pārsniedz 4,7 GWh, bet šāds apjoms pārdots  termiņā, kas ir īsāks par 12 mēnešiem?
Atbilde:
Jā, šāda pieredze tiks uzskatīta par atbilstošu.
4. Par rēķina sagatavošanas kārtību
Lūdzam precizēt, vai Līguma 2.6. punkta izpratnē ikmēneša rēķins un rēķina atšifrējums var tikt iesniegti tikai uz Pasūtītāja e-pasta adresi gaisma@jurmalasgaisma.lv, vai arī Pasūtītājs paredz obligātu rēķinu iesniegšanu oficiālajā elektroniskajā adresē (e-adresē). Vai Pasūtītājs pieļauj cita formāta ( ne Excel) rēķina atšifrējuma iesniegšanu, ja tajā ir ietverta visa 5. pielikumā paredzētā informācija.
Atbilde:
Pašreiz spēkā esošie normatīvie akti neparedz, ka rēķins, kurš plānotajā līguma izpildes laikā tiks izrakstīts apmaksai SIA „Jūrmalas gaisma“ obligāti jāsagatavo kā strukturēts e-rēķins un jānosūta uz Pasūtītāja oficiālo elektronisko adresi. Tāpēc rēķins var tikt iesniegti tikai uz Pasūtītāja e-pasta adresi gaisma@jurmalasgaisma.lv.
Rēķina atšifrējums gan iesniedzams excel formātā, atbilstoši iepirkuma nolikuma 6. pielikumam, neskatoties uz to, ka parasti piegādātāja rēķins, kurš ir pdf formātā, tiešām ietver visu prasīto informāciju. Minētā prasība pamatota ar nepieciešamību rēķinu apstrādāt pasūtītāja datorsistēmā, kur dati ievadāmi excel formātā. 
